Page:Schwenkfelder Hymnology.djvu/54

42 2. "Dein gnädig or nayg her zu mir,

erhoer mein beth, thu dich herfiir,

eyl bald mich zuerretten.

In angst vnd wee

ich lig vnd steh,

hilff mir in meinen nötten.

3. "Mein Gott vnnd schirmer, steh mir bey,

sey mir ain burg, darinn ich frey

vnd ritterlich mög streytten

Wider mein feynd,

der gar vil seind

an mich auff bayden seytten.

4. "Du bist mein sterck, mein felsz, mein hort,

mein schildt, mein krafft, sagt mir dein wort,

mein hilff, mein hayl, mein leben,

Mein starcker Got

in aller not:

wer mag mir wider streben?

5. "Mir hat die welt trüglich gericht

mit liegen vnd mit falschem dicht

vil netz vnd haimlich stricken:

Herr, nymm mein war

inn diser gfar,

bhiit mich vor falschen tücken.

6. "Herr, meinen gayst beuilch ich dir,

mein Got, mein Got, weich nit von mir,

nimm mich in deine hende!

O warer Gott,

ausz aller not

hilff mir am letsten ende!

7. "Glori, lob, ehr vnd herligkait

sey Got vatern vnd sun berayt,

dem hailing gayst mit namen.

Die gottlich krafft

mach vns syghafft

durch Jesum Christum,Amen."